b'\n_START_ARTICLE_\nUrad Vlade Republike Slovenije za makroekonomske analize in razvoj\n_START_PARAGRAPH_\nUrad Vlade Republike Slovenije za makroekonomske analize in razvoj (kratica UMAR) je slu\xc5\xbeba Vlade Republike Slovenije, ki spremlja in vrednoti gospodarska gibanja ter razvoj v ekonomski in socialni perspektivi.\n_START_SECTION_\nDokumenti in publikacije\n_START_PARAGRAPH_\nOsrednji dokumenti so: Pomladanska in Jesenska napoved gospodarskih gibanj, ki vklju\xc4\x8dujeta napovedi za teko\xc4\x8de in dve prihajajo\xc4\x8di leti ter Vladi RS slu\xc5\xbeita kot strokovna podlaga za vodenje ekonomske politike, ter Poro\xc4\x8dilo o razvoju, ki spremlja uresni\xc4\x8devanje Strategije razvoja Slovenije. Svoje analize in rezultate raziskovalnega dela objavljajo \xc5\xa1e v \xc5\xa1tevilnih publikacijah, med drugim v Ekonomskem ogledalu, Ekonomskih izzivih, Socialnih razgledih, IB Reviji in Delovnih zvezkih.'